EkBass/fiwiki-20250220-pages-articles huggingface dataset:
William Strutt

William Strutt (1756–1830) oli puuvillatehtailija Belperissä lähellä Derbyä. Hän oli tehtaan perustajan Jedediah Struttin vanhin poika, joka saatuaan sen ajan mittareilla hyvän koulutuksen tuli töihin isänsä tehtaaseen 14-vuotiaana. Hänen kaksi nuorempaa veljeään, Joseph ja George, tulivat myös mukaan yritykseen, ja työnjako muovautui sellaiseksi että William hoiti tekniikan, Joseph markkinoinnin ja George johtamisen. Veljekset tunnettiin liberaaleista näkemyksistään, hyväntekeväisyydestä ja suvaitsevaisuuden edistämisestä.William Strutt Derwent valley mills William Struttista tuli menestyvä sivutoiminen arkkitehti, joka suunnitteli monia Derbyn silloista. Hän käytti siltojen materiaalina takorautaa, ja keksi soveltaa samanlaista rakennetta tehdasrakennuksiinkin. Tämä oli suuri edistysaskel, sillä tehtaat oli aiemmin rakennettu kokonaan puusta, ja niiden romahtaminen tulipaloissa oli ollut turvallisuusriski, varsinkin jos niissä käsiteltiin palonarkoja aineita ja materiaaleja. Struttin perheen North Mill oli palanut, ja William Strutt suunnitteli sen tilalle uuden paloturvallisen rakennuksen, joka valmistui 1803.The Strutts in Belper East Lodge Siinä on myös kuumalla ilmalla toimiva keskuslämmitys ja uudentyyppinen vesiratas, ja koko rakennusta pidettiin yhtenä aikansa edistyksellisimmistä. Tehdas on nykyisin osa Unescon maailmanperintökohdetta Derwentin laakson tehtaat.Derwent Valley Mills World Heritage Site Derbyshire UK Ystävystyttyään ensin Erasmus Darwinin kanssa Strutt tutustui moniin aikansa johtaviin tiedemiehiin ja ajattelijoihin. Hän oli Derby Philosophical Societyn perustajajäsen ja johti seuraa Darwinin jälkeen. Vuonna 1817 hänet valittiin Royal Societyn jäseneksi.Strutt, William FRS Auden == Lähteet == Luokka:Brittiläiset liikemiehet Luokka:Royal Societyn jäsenet Luokka:Vuonna 1756 syntyneet Luokka:Vuonna 1830 kuolleet
Joni Karvinen

Joni Jalmari Karvinen (s. 7. helmikuuta 1994 Lahti) on suomalainen keihäänheittäjä. Hän edusti urheilu-urallaan vuoteen 2014 asti Ylöjärven Urheilijoita, vuosina 2015–2017 Tampereen Pyrintöä ja vuodesta 2018 Joensuun Katajaa. Häntä valmensi uransa aikana Jarmo Pusa (2007–2011), Erkki Helanoja (2009–2011), Kari Ihalainen (2011–2014), Viljo Toivanen (2014–2015) ja vuodesta 2015 Olavi Parjanen. Karvinen lopetti aktiiviuransa kesän 2021 jälkeen. Karvisella on useita SM-mitaleja nuorten sarjoista. Lillen alle 18-vuotiaiden MM-kilpailuissa 2011 Karvinen oli kuudes tuloksella 74,49 m. Kisojen karsinnassa hän heitti 700-grammaisella keihäällä ennätyksensä 80,05 m. Karvinen oli kuudes myös Barcelonan alle 20-vuotiaiden MM-kisoissa 2012 tuloksella 70,90 m. Rietin alle 20-vuotiaiden EM-kilpailuissa 2013 hän oli seitsemäs tuloksella 71,40 m ja Tallinnan alle 23-vuotiaiden EM-kilpailuissa 2015 kahdeksas tuloksella 74,10 m. Karvinen voitti keihään Suomen hallimestaruuden 2015 ja 2019. Karvisen ennätys on 80,04 m, jonka hän heitti 12. kesäkuuta 2016 Karjaalla Raaseporissa. Karvisen avopuoliso on kolmiloikkaaja Kristiina Mäkelä.Kristiina Mäkelältä kysyttiin parisuhteesta – heitti takaisin näpäkän vastauksen ==Lähteet== Luokka:Suomalaiset keihäänheittäjät Luokka:Vuonna 1994 syntyneet Luokka:Elävät henkilöt
Suomen itämainen seura

Suomen Itämainen Seura (lyh. SIS, ) on suomalainen tieteellinen järjestö, joka perustettiin joulukuussa 1917 edistämään itämaiden kulttuurien tutkimusta ja tuntemusta Suomessa. Alkujaan toiminta kohdistui ensisijaisesti Lähi-itään, mutta sittemmin se on laajentunut käsittämään koko Aasian, Afrikan ja Oseanian. SIS on siten keskeinen ulkoeurooppalaisista kulttuureista kiinnostuneiden yhteisö Suomessa. SIS:n toiminnan ydin on julkaisutoiminta. SIS julkaisee kansainvälistä tieteellistä julkaisusarjaa Studia Orientalia sekä laajemmalle yleisölle tarkoitettua julkaisusarjaa Suomen Itämaisen Seuran suomenkielisiä julkaisuja itämaiden tutkimuksen eri osa-alueilta. Suomenkielisessä sarjassa julkaistaan muun muassa kielten oppikirjoja, kaunokirjallisia käännöksiä ja alan tietokirjallisuutta. Lisäksi SIS julkaisee ruotsinkielistä sarjaa Svenskspråkiga skrifter utgivna av Finska orientsällskapet. Julkaisutoiminnan ohella SIS järjestää säännöllisesti yleistajuisia yleisöluentoja. Suomen Itämaisen Seuran puheenjohtajina ovat toimineet * Knut Tallqvist 1917–1949 * Armas Salonen 1949–1967 * Jussi Aro 1967–1968 * Erkki Salonen 1968–1980 * Jussi Aro 1980–1983 * Heikki Palva 1983–1993 * Asko Parpola 1994–1998 * Tapani Harviainen 1998–2012 * Saana Svärd 2012– == Katso myös == *Itämaa == Kirjallisuutta == * == Aiheesta muualla == *Kotisivu Luokka:Suomalaiset tiedeyhdistykset
Anton Hysén

Anton Hysén (s. 13. syyskuuta 1990 Liverpool, Britannia) on ruotsalainen mediapersoona. Hysénin isä Glenn on entinen jalkapalloilija. Myös hänen veljensä Alexander ja velipuolensa Tobias ovat jalkapalloilijoita. Anton Hysén pelaa jalkapalloa Ruotsin neljänneksi korkeimmalla sarjatasolla Utsiktenin joukkueessa. Aiemmin hän oli kirjoilla Allsvenskanin Häckenissä. Hysén on avoimesti homoseksuaali. Hän "tuli kaapista ulos" vuonna 2011. Hysén osallistui vuonna 2012 TV4:n Let’s Dance -tanssiohjelmaan, parinaan Sigrid Bernson. Heidät äänestettiin ohjelman seitsemännen tuotantokauden voittajiksi. ==Lähteet== Luokka:Ruotsalaiset henkilöt Luokka:Julkisuuden henkilöt Luokka:Vuonna 1990 syntyneet Luokka:Elävät henkilöt Luokka:Ruotsalaiset jalkapalloilijat
I Pray Everyday You Won’t Regret Loving Me

I Pray Everyday You Won't Regret Loving Me on yhdysvaltalaisen soul-laulaja David Ruffinin singlejulkaisu vuodelta 1969. Levy-yhtiö on Motown Record Corp ja levymerkki Motown. David Ruffin vaikutti The Temptations -yhtyeessä ennen soolouraansa. Singlellä olevat kappaleet ovat hänen toiselta albumiltaan Feelin' Good (Motown M 696, 1969). Nimikappaleen on tuottanut Johnny Bristol ja sovittanut Paul Riser. Kääntöpuolen kappaleen on tuottanut Berry Gordy, Jr. ja sillä on mukana Hal Davis Singers. Julkaisuyhtiö on Jobete BMI. == Singlen kappaleet == # # == Lähteet == * David Ruffin s. I Pray Everyday You Won't Regret Loving Me (Motown M 1158, 1969) Luokka:Vuoden 1969 kappaleet Luokka:Yhdysvaltalaiset soulkappaleet
Pepi

Pepi voi tarkoittaa ainakin seuraavia: *Pepi I, Egyptin 6. dynastian faarao *Pepi II, Egyptin 6. dynastian faarao *Pepi, Disneyn piirroshahmo ;Katso myös *Josefine ”Pepi” Mutzenbacher, romaanihenkilö
Ultšat

Ultšat (myös ultšit, omakielinen nimitys nani) ovat Venäjällä Habarovskin aluepiirissä asuva tunguusilaista ultšan kieltä puhuva kansa. Heillä on laissa tunnustettu Venäjän vähälukuisen alkuperäiskansan asema. ==Asuinalue ja lukumäärä== Ultšat asuvat etupäässä Amurin alajuoksulla Habarovskin aluepiirin Ultšan piirissä. Neuvostoliiton vuoden 1989 väestönlaskennassa rekisteröitiin 3200 ultšaa, joista 2700 asui Habarovskin aluepiirissä. Venäjän vuoden 2002 väestönlaskennan mukaan ultšia oli 2900 henkeä. Habarovskin aluepiirissä heitä oli 2700, joista 2300 asui maaseudulla. ==Kieli== Lähes kaikki ultšat osaavat venäjää, kun taas ultšan kieltä puhuu vain 700 henkeä. Tarkempi tilasto kertoo, että Habarovskin aluepiirin ultšista vain alle 400 ilmoitti osaavansa kansansa omaa kieltä. Käytännössä kansan puhekielenä toimii venäjä, ja vain vanhempi sukupolvi käyttää ultšaa jonkin verran perhepiirissä sekä perinteiseen kulttuuriin liittyvissä yhteyksissä. Vuonna 1990 kieltä varten luotiin kyrilliseen kirjaimistoon perustuva kirjoitusjärjestelmä. Myöhemmin ultšaa on alettu opettaa kouluissa. ==Etninen historia== Ultšien lähin sukukansa ovat nanait. Samaan kulttuuripiiriin kuuluvat myös udeget, negidaalit, orotšit, orokit (ultat) ja nivhit, joiden kanssa ultšat ovat osittain sekoittuneet. Seudulle 1850-luvulta lähtien asettuineilla venäläisillä on ollut huomattava vaikutus kansan elinkeinoihin, yhteiskuntaan ja aineelliseen kulttuuriin. 1800-luvun lopussa ultšat käännytettiin muodollisesti kristityiksi. ==Elinkeinot ja kulttuuri== Perinteisiä elinkeinoja olivat miehille kuuluneet kalastus ja metsästys. Naiset hoitivat kotityöt ja saaliin käsittelyn sekä keräsivät erilaisia villikasveja. Perheet olivat yleensä pieniä ja yksiavioisia. Yhteiskuntajärjestelmän perustana oli kyläyhteisö sekä aviosuhteita säädellyt suku. Jokien varsille keskittynyt asutus oli jo vanhastaan kiinteää. Asumuksena toimi yksihuoneinen hirsitalo. Kesäisin perheet muuttivat erämaajärvien ja -jokien rannoille pystytettyihin majoihin. Ruokavalion perustan muodosti kala, jota syötiin keitettynä, paistettuna, kuivattuna ja toisinaan myös raakana. Lisäksi käytettiin lihaa, hylkeenrasvaa sekä juureksia ja heinäkasveja. Ultšien perinteiseen uskontoon kuului animistinen taivaan, veden, metsän, asuinpaikan ja muiden henkien kunnioittaminen, karhunpalvonta sekä šamanismi. Suullinen kansanperinne käsittää myyttejä, historiallisia tarinoita, satuja, arvioituksia ja sananlaskuja. Taidekäsitöistä korkealla tasolla ovat puun- ja luunleikkaus sekä vaatteiden ja muiden esineiden kirjonta. Seudulle on ominaista erityinen Amurin ornamenttityyli. ==Lähteet== ==Aiheesta muualla== * The Red Book of the Peoples of the Russian Empire: the Ulchis * Ultši Luokka:Habarovskin aluepiiri Luokka:Venäjän kaukoidän etniset ryhmät
Flyers IHC

Flyers IHC on jääkiekkojoukkue Dublinista, Irlannista. Joukkue pelaa Irlannin pääsarjassa Irish Ice Hockey Leaguessa. Flyers IHC on toinen Irlannin jääkiekon pääsarjassa pelaavasta joukkueesta, joka on kotoisin Dublinista. ==Aiheesta muualla== * Flyers IHC Official Website Luokka:Irlantilaiset jääkiekkoseurat Luokka:Dublinin urheilu
Yritysvälitys

Yritysvälitys on kiinteistönvälitykseen rinnastettava eritysosaamista edellyttävä toimiala, jossa välityksen kohde on kiinteistön sijasta yritys tai sen osa kuten liiketoiminta. Yritysvälitystä harjoittavat tai siihen liittyviä toimia hoitavat alaan keskittyneiden toimijoitten lisäksi sivutoimenaan monet tahot kuten asianajajat, pankit ja tilitoimistot. Alan ammattitoimijoiden yhteenliittymä on nimeltään Suomen yritysvälittäjäin liitto ry, jonka jäsenet ovat sitoutuneet noudattamaan toiminnassaan hyvää välitystapaa. Yritysvälityksen ala-laji on ravintolavälitys. Toiminnan harjoittaja on silloin erikoistunut vain ravintoloiden ja niitä omistavien yhtiöiden välitykseen. Toisin kuin kiinteistönvälitystoiminta, ei yritysvälitystoiminta ole Suomessa toistaiseksi luvanvaraista. == Lähteet == *Suomen Yritysvälittäjäin Liitto ry:n kotisivu www.syvl.fi. *Larnemaa Ari: Ravintolakaupan sidosryhmät, s. 38 Haaga Instituutti 1977 Luokka:Yritystoiminta
Midland

Midland voi viitata: ==Paikkoihin== ;Australiassa * Midland (Australia) ;Kanadassa * Midland (Kanada) ;Yhdysvalloissa * Midland (Kalifornia) * Midland (Georgia) * Midland (Indiana) * Midland (Louisiana) * Midland (Maryland) * Midland (Michigan) * Midland (Pohjois-Carolina) * Midland (Ohio) * Midland (Pennsylvania) * Midland (Texas), kaupunki Texasissa * Midland (Virginia) * Midland (Washington) * Midland City * Midlandin piirikunta, kaksi piirikuntaa Yhdysvalloissa ==Muihin== * Midland Bank, entinen brittipankki * Midland F1 Racing, entinen F1-talli * Midland Group, venäläinen yritys, Midland F1:n omistaja
Ristikukkula

550px|thumb|Laajakulmakuva kukkulasta Ristikukkula () on Liettuassa Šiauliain tienoilla sijaitseva uskonnollinen kohde ja suosittu nähtävyys. Kukkula mainitaan kirjallisissa lähteissä ensimmäisen kerran vuonna 1850. Uskotaan, että ensimmäiset ristit tuotiin vanhan linnavuoren alueelle sen jälkeen, kun puolalaiset ja liettualaiset olivat epäonnistuneesti kapinoineet Venäjän keisarikuntaa vastaan Marraskuun kansannousussa vuonna 1831. Lisää ristejä nousi toisen kapinan jälkeen 1863. Risteillä oli symbolinen merkitys kansannousun yhteydessä kadonneiden henkilöiden perheille. Kun ristien määrä vuonna 1900 ensimmäisen kerran kirjattiin ylös, niitä oli kukkulalla 130 ristiä. Vuonna 1902 kukkulalla oli 155 ristiä, 1922 enää vain 50 ristiä, 1938 enemmän kuin 400 ristiä. Neuvostoliiton aikana vuosien 1961 ja 1984 välillä neljä kertaa tuhottiin ristit maansiirtotraktoreilla. Liettualaiset harjoittivat väkivallatonta vastarintaa neuvostomiehitystä vastaan tuomalla tuhottujen ristien tilalle uusia. 1961 tuhottiin 5 000 ristiä, 1975 tuhottiin 1 200 ristiä. Ristejä pystytettiin kuitenkin aina uudelleen. 180px|thumb|left|Ristikukkulalle tuodaan paljon myös pienempiä ristejä Ristien määrä on lisääntynyt viime vuosina huomattavasti. Liettuan alkaessa itsenäistyä 1990 oli kukkulalla 55 000 ristiä. Uuden itsenäisyyden alkuaikoina, 7. syyskuuta 1993, paavi Johannes Paavali II vieraili kukkulalla. Nykyään ristejä on alueella yli 100 000, ja uuden ristin saa vapaasti pystyttää. Ristien lisäksi kukkulalla on esimerkiksi suuria krusifikseja ja Neitsyt Marian patsaita. ==Lähteet== ==Aiheesta muualla== *Ristikukkulan sivusto *Video Ristikukkulasta * Liettuan ristit ja pyhäinpylväät. Ikivanhan vainajainpalveluksen muistomerkkejä, Suomen Kuvalehti, 09.01.1932, nro 2, s. 26, Kansalliskirjaston digitaaliset aineistot Luokka:Kristinusko Liettuassa Luokka:Šiauliai Luokka:Mäet ja kukkulat Luokka:Katoliset pyhiinvaelluskohteet
Ultšan piiri

Ultšan piiri () on kunnallinen itsehallintoalue Habarovskin aluepiirissä Venäjällä. Vuonna 1933 perustetun piirin pinta-ala on 39 100 neliökilometriä. Asukkaita on 21 900 henkeä (vuonna 2010). Ultšan piiri sijaitsee Amurin alajuoksulla. Se rajoittuu koillisessa Nikolajevskin piiriin, kaakossa Tatariansalmeen, etelässä Vaninon ja Komsomolskin piireihin, lännessä Solnetšnyin ja Polina Osipenkon piireihin sekä pohjoisessa Tugurin–Tšumikanin piiriin. Piirin hallinnollinen keskus on Bogorodskojen kylä, josta on 820 kilometriä aluepiirin pääkaupunkiin Habarovskiin. Muita huomattavampia paikkakuntia ovat Bulavan ja De-Kastrin kylät. Maalaiskuntia on yhteensä 18 ja asutuskeskuksia 32. Seudun kanta-asukkaita ovat ultšat. Nykyään enemmistön muodostavat venäläiset, joita alkoi muuttaa alueelle 1850-luvulla. Muita ryhmiä ovat nanait, nivhit, negidaalit ja evenkit. Tärkein tuotannonala on metsäteollisuus. Lisäksi harjoitetaan kullan huuhdontaa ja kalastusta. Ultšan piiri on yksi aluepiirin köyhimpiä ja tulee toimeen lähinnä valtion avustusten varassa. ==Lähteet== ==Aiheesta muualla== * Ultšan piirin sivusto * Ultšan piiri Habarovskin aluepiirin sivustolla Luokka:Habarovskin aluepiirin piirit
Kennevic Asuncion

Kennevic Asuncion (s. 21. maaliskuuta 1980) on filippiiniläinen sulkapalloilija. Asuncion pelasi MM-kisoissa 2003 sekanelinpelissä siskonsa Kennien kanssa ensimmäisenä filippiiniläisparina. Hän on pelannut MM-kisoissa myös vuonna 2007, jolloin hän hävisi kaksinpelissä ensimmäisellä kierroksella Nabil Lasmarille ja eteni sekanelinpelissä toiselle kierrokselle saakka Kennien kanssa. Asuncion osallistui Aasian-mestaruuskilpailuihin vuosina 2008 ja 2009, mutta ei päässyt kumpanakaan vuonna ensimmäistä kierrosta pidemmälle missään turnauksessa. Asuncionin korkein sijoitus BWF:n ranking-listalla on 117. tila, jonka hän saavutti nelinpelissä Antonino Benjamin Gadin kanssa vuonna 2010. == Lähteet == Luokka:Filippiiniläiset sulkapalloilijat Luokka:Vuonna 1980 syntyneet Luokka:Elävät henkilöt
Theódoros Vélkos

Theódoros Vélkos (; s. 20. marraskuuta 1976 Pazardžik, Bulgaria) on kreikkalainen sulkapalloilija. Vélkos osallistui MM-kisoihin vuonna 2003, mutta hävisi tuolloin ensimmäisellä kierroksella sekä nelinpelissä että sekanelinpelissä. Hän pelasi EM-kilpailuissa 2004 vain nelinpelissä, jossa hän putosi ensimmäisellä kierroksella parinsa Giórgos Pátisin kanssa. Vélkos ja Patis osallistuivat nelinpeliin myös Ateenan olympialaisissa 2004, joissa he hävisivät jälleen ensimmäisen ottelunsa. == Lähteet == Luokka:Elävät henkilöt Luokka:Kreikkalaiset sulkapalloilijat Luokka:Vuonna 1976 syntyneet
Jeppe Djäkn

Jaakko (Jeppe) Abrahaminpoika Djäkn (myös Jakob Abrahaminpoika Diekn; k. n. 1410) oli linnanpäällikkö ja Suomen laamanni. Hän oli ensimmäinen suomalainen, joka nimitettiin laamannin virkaan. Ruotsin kuningas Albrekt Mecklenburgilainen nimitti Djäknin laamanniksi Varsinais-Suomen säätyjen ja kirkon edustajien pyynnöstä vuonna 1386 edellisen laamannin Bo Joninpoika Gripin kuoltua. Tätä ennen Djäkn oli toiminut Turun linnaläänin, Satakunnan sekä Porvoon voutikuntien voutina. Hän rakennutti Kastelholman linnan sekä varustuksia Satakuntaan ja Itä-Uudellemaalle. Kuningatar Margareetan ja Albrektin välisessä valtataistelussa Djäkn edisti Suomen ja omia etujaan. Hän kannatti Albrektia, mutta säilytti asemansa vielä jonkun aikaa, vaikka Albrekt kukistuikin. Djäkn siirtyi ensin Margareetan kannattajaksi, mutta vaihtoi myöhemmin puolta Margareetaa vastustaneen Knut Bonpoika Gripin puolelle. Djäkn joutui lähtemään Tallinnaan 1390-luvun lopussa, kun Margareeta vakiinnutti asemansa. Djäkn jätti tällöin laamannin viran, Turun linnan päällikkyyden ja Suomessa omistamansa merkittävät maa-alueet. Hän vieraili Suomessa vuonna 1402, mutta asettui asumaan Tallinnaan. Djäkn keräsi suuren omaisuuden, jonka hän siirsi Lyypekkiin ja Tallinnaan. Hän oli elossa vielä 13. kesäkuuta 1406, mutta varmasti kuollut 21. kesäkuuta 1412. Djäknin ensimmäinen vaimo oli Katarina Haraldsdotter, Harald Larssonin tytär. Katarinan perinnönjako pidettiin 6. kesäkuuta 1386. Djäknin toisen vaimon nimi oli Helena. Helena mainitaan vuosina 1401–1414. Jakobilla oli kolme tytärtä ja yksi poika. == Lähteet == * * === Viitteet === Luokka:Suomen keskiajan henkilöt Luokka:1300-luvulla syntyneet Luokka:1400-luvulla kuolleet Luokka:Syntymävuosi tuntematon
Alleghe Hockey

Alleghe Hockey on jääkiekkojoukkue Alleghesta, Italiasta. Joukkue pelaa Italian IHL:ssä, joka perustettiin vanhan Serie B:n tilalle kaudeksi 2017–2018. Joukkuetta valmentaa suomalainen Juhani Matikainen. Joukkue perustettiin vuonna 1933. Vuonna 1956 joukkue lakkautettiin, mutta vanhan joukkueen tilalle perustettiin Mount Civetta Alleghe HC. Joukkueen nimi kuitenkin vaihtui jo muutaman kauden jälkeen takaisin alkuperäiseen muotoon Alleghe Hockey. Joukkueen parhaimmat sijoituksen ovat kausilta 1984/85 ja 2001/02, kun joukkue saavutti Serie A:n hopeaa. Kaudella 1992/93 joukkue voitti Alpenligan mestaruuden kukistamalla finaalissa HC Bolzanon numeroin 7-4. Lisäksi joukkue on voittanut Serie B:n mestaruuden kausilla 1962/63, 1963/64, 1969/70 ja 2014/15 sekä Serie C:n mestaruuden kausilla 1968/69 ja 2013/14. ==Joukkue kaudella 2024-2025 == Maalivahdit Maalivahdit Maalivahdit Maalivahdit Maalivahdit Maalivahdit Maalivahdit Numero Pelaaja Hanskakäsi Sopimus Syntymäpaikka 2 Mathias De Nardin L 2025 Pieve di Cadore, Italia 37 Tommaso Zanardi L 2024 Belluno, Italia 90 Gianni Scola L 2025 Bolzano, Italia Puolustajat Puolustajat Puolustajat Puolustajat Puolustajat Puolustajat Puolustajat Numero Pelaaja Kätisyys Sopimus Syntymäpaikka 5 Nicola Soppelsa L 2025 Feltre, Italia 23 Milos Ganz (C) L 2025 Falcade, Italia 24 Matteo Da Tos 2025 Belluno, Italia 42 Marco Lorenzini R 2024 Belluno, Italia Oleksandr Aleksandrov L 2025 Harkova, Ukraina Soel Costantin L 2025 Val di Zoldo, Italia Ivan Šamardin L 2025 Harkova, Ukraina René Vallazza L 2025 Pieve di Cadore, Italia Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät Numero Pelaaja Kätisyys Pelipaikka Sopimus Syntymäpaikka 3 Juho Mäkelä L H 2025 Huittinen, Suomi 4 Diego Iori L VLH 2025 Cavalese, Italia 10 Loris De Val L H 2025 Falcade, Italia 20 Godstime Dariz L H 2024 Belluno, Italia 22 Francesco Soppelsa L H 2025 Belluno, Italia 26 Matthias Manfroi H 2025 Feltre, Italia 34 Thomas Angoletta H 2025 Feltre, Italia 66 Riccardo Dell'Osbel R H 2025 Belluno, Italia 86 Marwin Martini L H 2025 Belluno, Italia Giacomo Alessio L VLH 2025 Pieve di Cadore, Italia Erik Caldart L H 2025 Agordo, Italia Cristian Fattor H 2024 Belluno, Italia Nicolò Fontanive H Juniori Belluno, Italia Totte Moberg L KH / VLH 2025 Hyvinkää, Suomi Valeri Podolski L H 2025 Moskova, Venäjä ==Suomalaiset seurassa== ===Pelaajat=== * Jorma Valtonen * Jani Forsström * Joni Haverinen * Markku Tähtinen * Pasi Järvinen * Juuso Riksman * Sami Wikström * Ville Uusitalo * Juha Lampinen * Iippo Suutarinen * Sami Wahlsten * Panu Heinistö * Jari Kontio ===Valmentajat=== * Jarmo Kuuvistu * Jukka Jalonen * Pyry Eskola * Juhani Matikainen == Aiheesta muualla == * http://www.alleghehockey.com * https://www.eliteprospects.com/team/221/alleghe Luokka:Italialaiset jääkiekkoseurat Luokka:Vuonna 1933 perustetut urheiluseurat Luokka:Bellunon maakunta
Käärmenilkat

Käärmenilkat (Ophidiidae) eli partanilkat on runsaslajinen käärmenilkkakaloihin kuuluva kalaheimo. Heimon lajeja tavataan kaikista valtameristä. ==Taksonomia== Vanhimmat käärmenilkkoihin kuuluvien lajien fossiilit on ajoitettu tertiäärikauden varhaisvaiheille. Tällaisia sukuja ovat muun muassa Ampheristus ja Hoplobrotula. Nykyään heimossa elää lähteestä riippuen 209-222 lajia, jotka jaetaan 46-48 sukuun. Partanilkkojen heimo jaetaan neljään alaheimoon, jotka ovat Brotulinae, Brotulotaeniinae, Ophidiinae ja runsaslajisin Neobythitinae. Neobythitnae-alaheimo ei kuitenkaan ole monofyleettinen. Lajeja ovat muun muassa kapinpartanilkka (Genypterus capensis), rusopartanilkka (Genypterus blacodes) ja käärmepartanilkka (Ophidion barbatum). ==Anatomia== Käärmenilkat ovat kooltaan 10-200 cm. Pisimmistä lajeista kapinpartanilkka voi kasvaa 1,6 metriä ja Lamprogrammus shcherbachevi 2 metriä pitkäksi. Ruumiinmuodoltaan ne ovat pitkulaisia ja muistuttavat ankeriaita. Selkä- ja peräevät ovat pitkät ja yhtyneet pyrstöevään. Joillakin lajeilla rintaevät puuttuvat ja eräillä ne ovat kapeat. Brotulinae-alaheimon lajeilla on kuonossa viiksisäikeitä. Toisin kuin monilla muilla käärmenilkkakalojen heimoilla käärmenilkoilla on pienet suomut. ==Levinneisyys== Käärmenilkat ovat mereisiä kaloja ja lajeja tavataan Atlantin, Intian valtameren ja Tyynenmeren alueilta. Monet niistä elävät lähellä pohjaa melko matalissa vesissä, mutta heimoon kuuluu myös maailman syvimmällä elävä kala Abyssobrotula galatheae, joka on tavattu 8 370 metrin syvyydestä. Monet käärmenilkkalajit ovat tärkeitä kalastuksen kohteita. ==Lähteet== Luokka:Käärmenilkkakalat
Videopelivuosi 1973

Tämä artikkeli käsittelee vuoden 1973 videopelijulkaisuja ja videopelimaailman merkittäviä tapahtumia. ==Tapahtumat== * 19. maaliskuuta: Kagemasa Kozukin 1969 perustamasta jukeboksien korjaus- ja vuokrausliikkeestä perustettiin Konami Industry Co., Ltd. valmistamaan viihdelaitteita pelihalleihin. *Toukokuu: Japanin Sapporossa perustettiin Hudson Soft Ltd. valmistamaan televiestintävälineitä ja taidevalokuvia. ==Huomattavat julkaisut== *Atari julkaisee sokkelopelin Gotcha. *Atari julkaisee Space Race -kolikkopelin. *Atari julkaisee parannetun version PONGista, kolikkopelin PONG Doubles, jossa on kaksi ylimääräistä pelaajaa. ==Lähteet== Luokka:Videopelivuodet *
Hildeprand

Hildeprand oli langobardien kuningas vuonna 744 seitsemän tai kahdeksan kuukauden ajan. Paulus Diaconuksen mukaan hän oli edellisen kuninkaan Liutprandin veljenpoika. Hildeprand valloitti Ravennan Peredeon kanssa, mutta jäi Venetsian joukkojen vangiksi. Hildeprand korvattiin lyhyen valtakautensa jälkeen Friulin herttua Ratchisilla. == Lähteet == Luokka:Langobardien kuninkaat
Hockey Club Asiago

Asiago Hockey Club, entinen Asiago Hockey Sports Association, on jääkiekkojoukkue Asiagosta, Italiasta. Joukkue pelaa Itävallan monikansallisessa Bet-at-home ICE Hockey League:ssa. Joukkue on voittanut Serie A -mestaruuden kolme kertaa vuosina 2001, 2010 ja 2011. Italian Cupin joukkue on myös voittanut kolme kertaa vuosina 1991, 2001 ja 2002. Vuonna 2003 joukkue voitti Italian Super Cupin. Vuonna 1987 joukkueen taustaorganisaatiolle myönnettiin Italian Stella al merito sportivo eli urheilun kultainen tähti -palkinto. Palkinto myönnetään Italiassa ansioituneille urheilujoukkueille. Joukkueessa ovat pelanneet myös suomalaisista Veli-Pekka Hård, Lauri Kinos, Mika Kortelainen, Marko Kuikka, Henri Laurila ja Mika Lehtinen. == Joukkue kaudella 2024-2025 == Maalivahdit Maalivahdit Maalivahdit Maalivahdit Maalivahdit Maalivahdit Maalivahdit Numero Pelaaja Hanskakäsi Sopimus Syntymäpaikka 33 Marco Costantini L 2025 Hamilton, Ontario, Kanada 37 Justin Fazio L 2025 Sarnia, Ontario, Kanada Puolustajat Puolustajat Puolustajat Puolustajat Puolustajat Puolustajat Puolustajat Numero Pelaaja Kätisyys Sopimus Syntymäpaikka 11 Giovanni Vallati L 2025 Ottawa, Ontario, Kanada 17 Lorenzo Casetti L 2025 Trento, Italia 23 Stefano Marchetti L 2025 Trento, Italia 24 Randy Gazzola R 2025 Thorold, Ontario, Kanada 55 Jason Fram R 2025 Vancouver, Brittiläinen Kolumbia, Kanada 89 Filippo Rigoni R 2025 Asiago, Italia Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät Numero Pelaaja Kätisyys Pelipaikka Sopimus Syntymäpaikka 9 Bryce Misley L KH / VLH 2026 Calgary, Alberta, Kanada 12 Angelo Miceli L KH / VLH 2025 Montreal, Québec, Kanada 14 Alex Ierullo L VLH 2026 Woodbridge, Ontario, Kanada 16 Michele Stevan L VLH 2025 Asiago, Italia 18 Nick Moutrey L H 2025 Toronto, Ontario, Kanada 19 Filippo Rigoni L H 2025 Asiago, Italia 21 Matteo Gennaro L KH / VLH 2025 St. Albert, Alberta, Kanada 28 Luke Moncada L KH 2026 Markham, Ontario, Kanada 40 Samuele Zampieri L H 2025 Feltre, Italia 54 Andrea Miglioranzi L H Juniori Legnago, Italia 71 Nicholas Porco L VLH 2026 Sault Ste. Marie, Ontario, Kanada 95 Marco Magnabosco (C) R OLH 2025 Asiago, Italia ===Valmennus & Joukkueenjohto=== * Päävalmentaja: Giorgio De Bettin * Apuvalmentaja: Giovanni Marchetti * Apuvalmentaja: Marco Rosa * Apuvalmentaja: Nicola Tessari * Maalivahtivalmentaja: Michele Lazzer * Fysiikkavalmentaja: Mirco Longhini * Huoltopäällikkö: Meinhart Urbani * Puheenjohtaja: Piercarlo Mantovani * Toimitusjohtaja: Renato Tessari * Joukkueenjohtaja: Franco Vellar ==Aiheesta muualla== * Joukkueen viralliset kotisivut Luokka:Italialaiset jääkiekkoseurat Luokka:Vuonna 1935 perustetut urheiluseurat Luokka:Asiago
Pedro Yang

Pedro Alejandro Yang (s. 9. lokakuuta 1976) on guatemalalainen sulkapalloilija. Hän edustaa seuratasolla tanskalaista Skovshoved IF:ää. Yang voitti vuonna 1999 Pan-Amerikan kisoista pronssia kaksinpelistä. Hän sai vuoden 2003 kisoissa hopeaa nelinpelistä Erick Anguianon kanssa ja uusi kaksinpelin pronssimitalinsa. Yang osallistui Ateenan olympialaisissa 2004 kaksinpeliin, jossa hän putosi heti ensimmäisellä kierroksella hävittyään Norjan Jim Ronny Andersenille. Hän voitti vuonna 2007 Pan-Amerikan kisoista pronssia nelinpelistä Anguianon kanssa ja osallistui myös MM-kilpailuihin, joissa hän putosi ensimmäisellä kierroksella sekä kaksin- että nelinpelissä. == Lähteet == Luokka:Guatemalalaiset sulkapalloilijat Luokka:Vuonna 1976 syntyneet Luokka:Elävät henkilöt
David Frölander-Ulf

David Wilhelm Frölander-Ulf (13. elokuuta 1874 Ruotsi - 22. joulukuuta 1947 Helsinki) oli ruotsalaissyntyinen Suomessa vaikuttanut arkkitehti, joka tunnettiin ennen muuta sisustusarkkitehtina. Frölander-Ulf suunnitteli muun muassa ravintolasisustuksia, liikesisustuksia, pankkien ja teollisuusyritysten toimistosaleja sekä johtokunnanhuoneita. == Henkilöhistoria ja ammattiura Suomessa == Ruotsissa syntynyt Frölander-Ulf muutti Tukholmasta Suomeen vuonna 1897-1898. Helsingissä hän työskenteli professori Gustaf Nyströmin toimistossa, professori Lars Sonckin toimistossa, Gesellius, Lindgren, Saarisen toimistossa, ja vuodesta 1912 lähtien omassa arkkitehtitoimistossaan. Frölander-Ulfin puoliso oli Hilma Thérèse Wallgren, heidän pojastaan Torsten Frölander-Ulfista (s. 1907) tuli lääkäri. ==Töitä== Frölander-Ulf teki 1900-luvun alkukymmenten aikana käytännöllisesti katsoen kaikkien silloin rakennettujen ”parempien” hotellien ja ravintoloiden sisustukset, yhteensä parikymmentä. Joukkoon kuuluvat niin Ekbergin kahvila (ainoa alkuperäisenä säilytetty), Seurahuone (1914–1915) kuin elokuvateatteri Maxim. 1930-luvulla syntyivät English Tea Room ja Mikado. Pörssitalon Adlon on näistä viimeinen ja loistokkain. Se valmistui vuonna 1938. Frölander-Ulfin Adlonin baariin suunnittelemat tuolit olivat vielä hiljattain olleet käytössä ravintola Kynsilaukassa. === Sisustuksia === * Hotelli Kämpin ravintolasali ja baari * Fennian kahvila * Ravintola Gradinin sisustukset * Ravintola Adlon (nykyisin ravintola Pörssi) * Ekbergin kahvila === Rakennuksia === * Thordénin laivanvarustamon päätoimisto * johtaja Rasmussénin huvila Kulosaaressa * Maxim, helsinkiläinen elokuvateatteri * Asunto-osakeyhtiö Nuoranpunojankatu 7, asuintalo Hietalahdessa, osoitteessa Köydenpunojankatu 7 - Kalevankatu 54 * Pohjoisranta 8, asuintalo Kruununhaassa == Lähteet == * * Upeat salit. Kauppalehti Optio, 16.12.1999 (Ari Larnemaa, Hannu Lahtonen) === Viitteet === Luokka:Suomalaiset arkkitehdit Luokka:Ruotsalaiset arkkitehdit Luokka:Vuonna 1874 syntyneet Luokka:Vuonna 1947 kuolleet
Teollisuuskeskus

TeollisuuskeskusTeollisuuskeskus (viitataan usein myös nimellä Eteläranta 10 ja Palacen talo) on Helsingissä sijaitseva rakennus, jossa toimii Elinkeinoelämän keskusliiton ja muiden tärkeimpien työnantajajärjestöjen pääkonttori. Vuoteen 2009 rakennuksessa toimi myös Hotelli Palace. Viljo Revellin ja Keijo Petäjän suunnittelema rakennus valmistui osoitteeseen Eteläranta 10 vuonna 1952, juuri ennen Helsingin olympialaisia. ==Historia== Rakennuksen suunnitelma oli työ nimeltä "Ratas" arkkitehtikilpailussa, jonka voittivat arkkitehdit Viljo Revell (1910–1964) ja Keijo Petäjä (1919–1988). Rakennuksessa tavoiteltiin viistoine pintoineen, vaijerikaiteineen ja savupiippuineen suuren valtamerilaivan tunnelmaa, innoittajana Le Corbusier. Samaa mielikuvaa loivat pilareitten kannattama katutaso ja nauhaikkunat. Suunnittelutyötä jaettiin silloisen tavan mukaan arkkitehti Olli Borgin toimiessa vetäjänä. Borg itse suunnitteli hotellin ja ravintolat, Styrbörn Andersin toimistokerrokset, Antti Nurmesniemi viimeisteli huonesisustuksen ja suunnitteli 11. kerroksen saunaosaston kuuluisine lypsyjakkaroineen. Olavi Hännisen käsialaa olivat toisen kerroksen kahvila ja baarin teräsputkirunkoiset muovi-istuimet. Hotelli oli maineestaan huolimatta suhteellisen pieni, käsittäen vain 50 huonetta ylimmissä kerroksissa huippuravintoloineen. Hotellin lopetettua toimintansa vuonna 2009 myös ravintola suljettiin, mutta Royal Ravintolat avasi sen uudestaan marraskuussa 2017 ja ravintola sai vuonna 2019 yhden Michelin-tähden. ==Lähteet== *Ari Larnemaa, Hannu Lahtonen: Kauppalehti Optio, 16.12.1999 *Helsinki valmistautuu olympialaisiin – ­Teollisuuskeskuksen talo Helsingissä ja Kisakylä. Yle Teema: Sininen laulu – Suomen taiteiden tarina ===Viitteet=== == Aiheesta muualla == * Yle Elävä arkisto: Hotelli Palace oli Helsingin moderni majapaikka * Luokka:Helsingin hotellit Luokka:Viljo Revellin suunnittelemat rakennukset Luokka:Helsingin liikerakennukset
TerraSAR-X2

TerraSAR-X2 on Saksan avaruusjärjestön DLR:n 2010-luvulla kaavailema uuden sukupolven tutkasatelliitti. Se seuraa saksalaisia TerraSAR-X ja TanDEM-X- satelliitteja, jos satelliitin rahoitus järjestyy. DLR pohti kesällä 2011 pitäisikö satelliitin olla kokonaan yrityksen rahoittama, jolloin valtio maksaisi sen keräämää dataa hankittaessa, vai pitäisikö satelliitin olla kokonaan valtion rahoittama.https://archive.today/20120526052118/http://www.spacenews.com/earth_observation/110708-funding- germany-radar-sat.html TerraSAR-X2 -tutkasatelliitin oli määrä aloittaa toimintansa vuonna 2016 ja toimia vuoteen 2025 asti, mutta projekti on toistaiseksi jäissä. ==Lähteet== Luokka:Kaukokartoitussatelliitit
Hotelli Vaakuna

Hotelli Vaakuna eli Sokos Hotel Vaakuna on Sokos Hotels -ketjuun kuuluva helsinkiläinen hotelli, joka sijaitsee samassa rakennuksessa kuin Helsingin keskustan Sokos. Rakennus käsittää Mannerheimintien, Postikadun, Asema-aukion ja Kaivokadun välisen korttelin kokonaisuudessaan. Tavaratalo on sen viidessä alimmassa, hotelli ylimmissä kerroksissa. ==Historiaa== Hotelli Vaakuna rakennettiin ja avattiin Helsingin vuoden 1940 olympialaisia varten. Rakennustyöt aloitettiin jo 1930-luvun puolivälin jälkeen. Talvisota kuitenkin keskeytti hankkeen. Ravintola Vaakuna avattiin maaliskuussa 1947 samoin kuin nykyisen Casa Largo -ravintolan paikalla ollut Pika-Pala, josta sittemmin kuoriutui Vaakuna-Grilli. Vaakunan hotelli, joka sijaitsi aluksi vain 7. ja 8. kerroksessa, avattiin kesäkuussa vuonna 1952. Ravintola Vaakuna oli vuoteen 1952 saakka kaupungin "hienoimman" ravintolan maineessa, kunnes Palace-hotelli avattiin, kertoo talon henkilökunta Vaakunan 30-vuotisjuhlajulkaisussa vuonna 1977. Vielä 1990-luvun alussa ravintola tunnettiin kalliista apajapöydästään ja siitä, että se rauhallisuudestaan johtuen soveltui hyvin mm. liikeneuvotteluihin. Vaakunan rakennuksen suunnitteli arkkitehti Erkki Huttunen käyttäen kalustesuunnittelussa apunaan oman toimistonsa väkeä. Hotellin sisustuskin tuli pääosin Huttusen toimiston tiimin tehtäväksi. Tuolit kuitenkin tulivat muualta. Valaisimet olivat Paavo Tynellin, tekstiilit Greta Skogster-Lehtisen. Vaakunan rakentaminen ajoittui vaikeaan sodanjälkeisen aikaan, jolloin rakennus- ja muusta tarvittavista materiaaleista oli pula. Huttusen kekseliäisyyden sekä HOK:n silloisen kauppaneuvos Lauri Koskivaaran intensiivisen kiinnostuksen ja hyvien liikesuhteiden avulla onnistuttiin kuitenkin luomaan funkkishenkinen kokonaisuus, josta tuli yksi Helsingin hotelli- ja ravintola-arkkitehtuurin maamerkkejä. Huttusen toimiston arkkitehdit keksivät myös piirustuksiin leikkisän nimen SOKOS, joka aluksi vakiintui käyttöön osuuskaupparyhmässä ja myöhemmin myös kansan suussa. Vaakuna siirtyi Helsingin Osuuskaupalta SOK:n hoitoon vuonna 1995. Norjalainen Peter Abrahamssen suunnitteli Vaakunan ravintolatilojen perinpohjaisen remontin Huttusen hengessä. Mittava työ toteutettiin vuonna 1996. Silloin avattiin Vaakuna 10th Floor Restaurants eli suosituiksi tulleet, oikeasti yhdeksännessä kerroksessa sijaitsevat, ravintolat. Remontissa Abrahamssen yhdisti tilallisesti vanhan funkkis-ravintolasalin ja entisen Sky Barin. Kokonaisuuteen Abrahamssen liitti vielä Rautatieaseman puoleisen modernin aamiais- ja tilausravintolan Sokoksen tavaratalon ylittävällä käytävällä. Työ lienee yksi Helsingin ravintoloiden parhaimmin onnistuneista uuden ja vanhan yhdistämisyrityksistä. Vaakunan sisääntuloaulan ja 9:n kerroksen aulat ovat nykyään suojeltuja. Vaakunan liikeideoita ja sisustuksia on sittemmin uudistettu. Esimerkiksi rakennuksen katu- ja toisessa kerroksessa toimii espanjalaisteemainen ravintola Casa Largo. ==Lähteet== * ==Aiheesta muualla== * Häviävä komea näköala, Ilta-Sanomat, 25.02.1939, nro 47, s. 1, Kansalliskirjaston digitaaliset aineistot Vaakuna Luokka:Sokos Hotels Luokka:Kluuvi
Läntinen Bahr el-Ghazal

Läntinen Bahr el-Ghazal () on Etelä-Sudanin osavaltio. Osavaltion pääkaupunki on Wau. Läntisessä Bahr el-Ghazalissa oli Sudanin vuoden 2008 kiistellyssä väestönlaskennassa 333 431 asukasta,5th Sudan Census 2008 UN Sudan IG ja sen pinta-ala on 93 900 neliökilometriä.Sudan World Gazatteer Läntinen Bahr el- Ghazal on viljavaa ja monimuotoista aluetta. Sen joista saadaan kalaa, siellä laidunnetaan karjaa ja pelloilla kasvavat hirssi, durra, maissi ja riisi. Kuitenkin sisällissodan ja sääolojen yhteisvaikuksen takia alueella koettiin vuonna 1998 yksi pahimmista nälänhädistä.Coping with chronic complex emergencies: Bahr al-Ghazal, southern Sudan FAO report == Lähteet == * Western Bahr el Ghazal State Government of South Sudan === Viitteet === Luokka:Etelä- Sudanin osavaltiot
Isaac Abrabanel

Isaac Abrabanel (1437 Lissabon, Portugalin kuningaskunta – 1508) oli portugalilaissyntyinen juutalainen valtiomies ja filosofi. Hän teki useita kirjallisia teoksia, jotka käsittelivät lähinnä apologetiikkaa, filosofiaa ja eksegetiikkaa. ==Elämäkerta== Isaac Abrabanel syntyi Lissabonissa vuonna 1437 hovimies- ja kauppiasperheeseen. Nuorena hän sai sekä uskonnollisen että sekulaarin koulutuksen. Hän piti 25-vuotiaaksi asti puheita Raamatun sisällöstä synagogassa. Isänsä Judahin tavoin hän toimi Portugalin kuninkaan Alfonso IV:n taloudenhoitajana ja johti taloutta menestyksekkäästi. Alfonson vallan perinyt Juhana II syytti häntä salaliitosta, ja hän joutui vuonna 1481 pakenemaan kahdeksi vuodeksi Kastiliaan. Hän epäonnistui siellä yrityksessään estää juutalaisten karkotus maasta. Hän muutti vuonna 1492 Napoliin Ferdinand I:n palvelukseen ja vuonna 1503 Venetsiaan, missä hän osallistui muun muassa Venetsian ja Portugalin välisen diplomatian hoitoon. Abranel kuoli Venetsiassa vuonna 1508.Cohn-Sherbok 2007, s. 3 ==Teokset== Abrabanel kirjoitti suurimman osan teoksistaan Italiassa, ja suurin osa niistä julkaistiin 1500-luvulla. Teoksissa on usein viittauksia Maimonideen kirjoituksiin, joita Abrabanel usein arvosteli. Hänen filosofinen tuotantonsa onkin lähinnä Maimonideen kommentteja. Erityisesti hän kommentoi Maimonideen teosta Eksyneiden opas ja teorioita maailmasta, sen synnystä ja juutalaisuuden perusteita. Hän uskoi luomisen voineen tapahtua vain ex nihilo eli tyhjästä. Profeetoista ja profetioista hän oli samaa mieltä Maimonideen kanssa ja uskoi, että profeetaksi voi tulla vain puhdassydäminen henkilö, joka voi muuten olla kuka tahansa Jumalan tehtävään valitsema.Cohn-Sherbok 2007, s. 4 Maimonideen esittämistä juutalaisuuden 13 prinsiipistä Abrabanel oli sitä mieltä, että niistä ei mikään voinut olla toista tärkeämpi, koska ne olivat kaikki luonteeltaan yliluonnollisiaCohn-Sherbok 2007, s. 5. Abrabanel arvosteli myös joissain Raamatun kohdissa hänen mielestään ilmenevää tukea monarkialle. Hänen mielestään esimerkiksi Venetsiassa ja Genovassa vallinnut tehtäviinsä valittujen tuomarien hallintomuoto oli monarkiaa parempi. Tätä mallia hän ehdotti myös mahdollisen uuden Israelin hallinnon muodoksi. Hän oli myös sitä mieltä, ettei tuleva messias olisi kuningas vaan tuomari ja profeetta.Cohn- Sherbok 2007, s. 6 == Muistaminen == Kanadassa Montrealissa on hänen muistokseen nimetty puisto. ==Lähteet== * ===Viitteet=== Luokka:Juutalaiset filosofit Luokka:Portugalilaiset filosofit Luokka:Vuonna 1437 syntyneet Luokka:Vuonna 1508 kuolleet
Poreamme

Poreamme (monissa kielissä jacuzzi) on eräänlainen muunnelma perinteisestä kylpyammeesta. Porekylvyt ovat hoito- ja rentoutumiskylpyjä, joissa koko keho tai sen osat ovat (yleensä lämpimien) vesivirtauksien hierottavana. Poreammeet ovat usein hieman tilavampia kuin kylpyammeet. Ne voivat mallista riippuen kierrättää vettä, pumpata lisää vettä tai puhaltaa ilmaa veteen. Poreammeet ruiskuttavat voimakkaasti vettä, useissa malleissa säädettävästi. Poreammeiden monimuotoisen rakenteen ja porekylpyjen pitkäkestoisuuden vuoksi ammeen sekä sen ilma- ja vesiputkien puhtauteen on kiinnitettävä erityisen paljon huomiota. Joissakin malleissa amme on jokaisen käyttökerran jälkeen desinfioitava, jottei esimerkiksi likaa jäisi kuivumaan putkistoihin, joista se voisi seuraavalla käyttökerralla päätyä ammeeseen. Ensimmäinen ja tunnetuin poreammeiden valmistaja on yhdysvaltalainen Jacuzzi, joka aloitti poreammeiden teollisen tuotannon vuonna 1956. Yhtiö valmistaa vuosittain noin 40 000 poreammetta Italiassa ja Yhdysvalloissa sijaitsevilla tehtaillaan. Jacuzzilla on hallussaan 250 porealtaiden teknologiaan liittyvää patenttia. == Lähteet == Luokka:Kylpeminen Luokka:Uima-altaat
Jonglei

Jonglei () on Etelä-Sudanin osavaltio. Osavaltion pääkaupunki on Bor. Jongleissa oli Sudanin vuoden 2008 kiistellyssä väestönlaskennassa 1 358 602 asukasta,5th Sudan Census 2008 UN Sudan IG ja sen pinta-ala on 122 479 neliökilometriä.Sudan World Gazatteer == Lähteet == * Jonglei State Government of South Sudan === Viitteet === == Aiheesta muualla == Luokka:Etelä-Sudanin osavaltiot
Warrap

Warrap () on Etelä-Sudanin osavaltio. Osavaltion pääkaupunki on Kuajok. Warrapissa oli Sudanin vuoden 2008 kiistellyssä väestönlaskennassa 972 928 asukasta,5th Sudan Census 2008 UN Sudan IG ja sen pinta-ala on 31 027 neliökilometriä.Sudan World Gazatteer == Lähteet == * Warrap State Government of South Sudan === Viitteet === Luokka:Etelä-Sudanin osavaltiot
Pohjoinen Bahr el-Ghazal

Pohjoinen Bahr el Ghazal () on Etelä-Sudanin osavaltio. Osavaltion pääkaupunki on Aweil. Pohjoisessa Bahr el Ghazalissa oli Sudanin vuoden 2008 kiistellyssä väestönlaskennassa 720 898 asukasta,5th Sudan Census 2008 UN Sudan IG ja sen pinta-ala on 33 558 neliökilometriä.Sudan World Gazatteer == Lähteet == * Northern Bahr el Ghazal State Government of South Sudan === Viitteet === Luokka:Etelä-Sudanin osavaltiot
Alain Bailey

Alain Bailey (s. 14. elokuuta 1987 Kingston, Jamaika) on jamaikalainen pituushyppääjä. Hänen ennätyksensä on toukokuussa 2010 Knoxvillessä, Tennesseessä hypätty 835 cm. Bailey voitti Jamaikan mestaruuden vuonna 2009, ja pääsi siten edustamaan maataan maailmanmestaruuskilpailuissa samana vuonna. Hän sijoittui karsinnassa kuitenkin tuloksella 788 vasta ryhmänsä sijalle 11, eikä selviytynyt loppukilpailuun. Bailey on harjoitellut nuoruudessaan myös korkeushyppyä, ja siinä hänen ennätyksensä on vuonna 2006 Kingstonissa hypätty 210 cm. ==Lähteet== Luokka:Jamaikalaiset pituushyppääjät Luokka:Vuonna 1987 syntyneet Luokka:Elävät henkilöt
Keisarivalssi

Keisarivalssi voi tarkoittaa ainakin seuraavia: *Keisarivalssi, Johann Strauss nuoremman 1889 säveltämä wienervalssi *Keisarivalssi, Billy Wilderin 1948 ohjaama elokuva *Keisarivalssi, pilapiirtäjä Kari Suomalaisen 1977 ilmestynyt pilapiirroskokoelma
Wau

Wau on Western Bahr el-Ghazalin osavaltion pääkaupunki. Se on Etelä-Sudanin toiseksi suurin kaupunki.The battle for control of southern Sudanese town BBC News 1998 Vuoden 2008 laskennassa kaupungissa oli vajaat 120 000 asukasta, arvio vuodelle 2011 oli 150 000\. Wau toimii puuvillan, tupakan, maapähkinöiden, viljan, hedelmien ja vihannesten kauppakeskuksena. Siellä on myös elintarvike- ja puunjalostusteollisuutta. Waussa toimii Maatalouden tutkimuskeskus ja ammatillinen oppilaitos. Kaupunki on Jur-joen tärkein satama, jonka reitit kulkevat kohti Bentiua ja Malakalia. Maantie ja rautatie yhdistävät sen Uwayliin. Kaupungissa on lentokenttä, jonka kiitotie on päällystämätön ja noin 1600 metriä pitkä.http://www.world-airport- codes.com/sudan/wau-7559.html == Ilmasto == Waun lämpötila pysyy koko vuoden lähellä 30 astetta. Sadekausi kestää toukokuusta lokakuuhun. Tiedosto:Klimadiagramm-deutsch-Wau-Sudan.png|Ilmastodiagrammi == Lähteet == ==Aiheesta muualla== Luokka:Etelä-Sudanin kaupungit
Leijulaakso

Leijulaakso () on brittiläis-kanadalainen lastenohjelma, joka on suunnattu alle kouluikäisille. Se esitettiin ensimmäisen kerran BBC:n CBeebies-kanavalla toukokuussa 2009. Sarjaa on tehty 100 jaksoa ja sitä on esitetty yli 80 maassa. Leijulaakso sijoittuu kuvitteelliseen Naran maailmaan ja sen päähenkilöinä on neljä palleroiksi kutsuttua tietokoneanimoitua hahmoa – Nok Tok, De Li, Lau Lau ja Yojojo, Dok Poi. Lisäksi jokaisessa jaksossa on mukana lapsia, joita sarjassa kutsutaan vekaroiksi. Sarja on kuvattu lavasteissa, joiden päälle hahmot on lisätty. Sarjan jaksot noudattavat pitkälti samaa kaavaa. Hahmot ja lapset joogaavat, leikkivät piiloleikkiä ja ratkovat yksinkertaisia ongelmia. Leijulaakso on noussut nopeasti Britannian katsotuimmaksi sarjaksi 4–6-vuotiaiden ryhmässä ja sarjan oheistuotteet, muun muassa kirjat, lelut ja vaatteet, ovat olleet myyntimenestys. Sarjan teemat ovat herättäneet myös kritiikkiä. Jotkin kristityt ryhmät ovat kritisoineet sarjaa viittauksista buddhismiin ja hinduismiin, ja toisaalta sarjan New Age -vivahteita on myös arvosteltu. == Merkit == * Lau Lau ** Purppura * Yojojo ** Oranssi * Nok Tok ** Sininen * De Li ** Vaaleanpunainen == Lähteet == == Aiheesta muualla == * Sarjan sivut BBC:n sivustolla * Virallinen sivusto * Luokka:Lastenohjelmat
Kurajoki

Kurajoki on Uskelanjoen sivujoki Perttelissä Salossa. Joki saa alkunsa Kurajoen kulmakunnalla Perttelin pohjoisosassa ja virtaa siellä ensin lounaaseen Perttelin Tattulan, Kaivolan ja Kaukolan kylien ja sitten aiemmin Uskelaan kuuluneitten Lopen ja Veitakkalan kylien alueilla, kunnes kääntyy kaakkoon ja palaa uudelleen Perttelin puolelle Kaukolan ja Tattulan kylissä. Keskijuoksulla Perttelissä joessa on koskia, ja jokilaakson ylittää Salosta Somerolle johtava kantatie 52. Kantatien 52 alitettuaan joki virtaa mutkitellen halki Perttelin keskustaajaman uusien asuinalueiden itään ja kääntyy Perttelin Tattulan kylän luona etelään jättäen länsipuolelleen Perttelin kirkon valtakunnallisesti merkittävän rakennetun kulttuuriympäristön. Perttelin kirkon luona, ennen yhtymistään Uskelanjokeen Kurajoen syvässä laaksossa kulkeva, laajojen peltojen ympäröimä uoma on myös osa Uskelan- ja Halikonjokien laaksojen valtakunnallisesti arvokasta maisema- aluetta. Vähän ennen jokisuuta Kurajokeen yhtyy koillisesta Perttelin Vihmalon kylän luota alkunsa saava Haavikeoja, joka niin ikään virtaa peltojen halki syvässä laaksossa. Sen suun luona joen ylittää Perttelistä Kiikalaan johtava yhdystie 2403, jonka eteläpuolella, vastapäätä Perttelin kirkkoa joki yhtyy Uskelanjoen pääuomaan. Joen valuma-alueen pinta-ala on 72,5 km² ja sen valuma- alue on täysin järvetön. ==Lähteet== Luokka:Pertteli Luokka:Kuusjoki Luokka:Uskela Luokka:Salon joet Luokka:Uskelanjoen vesistö
South Shields

South Shields on satamakaupunki Tyne ja Wearin metropolikreivikunnassa, Koillis-Englannissa. Kaupunki sijaitsee Tynejoen suulla. Sen on South Tynesiden taajama-alueen suurin ja vanhin kaupunki. South Shieldsissa on 82 854 asukasta. Kaupungin perinteinen elinkeino on ollut meriteollisuus. Viimeinen telakka lakkautettiin vuonna 1984. == Lähteet == == Aiheesta muualla == Luokka:Asutut paikat Tyne ja Wearissa Luokka: Englannin kaupungit
Haltonin linna

Haltonin linna sijaitsee entisessä Haltonin kylässä, joka nykyään on osa Runcornin kaupunkia Cheshiressä. Todisteita merkittävien henkilöiden vierailuista on vain vähän todistusaineistoa, mutta Juhana Maattoman uskotaan vierailleen 1207 ja lahjoittaneen 5 puntaa kappelin ylläpitoon. Englannin sisällissodan syttyessä se oli kuninkaanvallan kannattajien hallussa ja vuonna 1643 William Breretonin johtamat keropäät valloittivat sen muutaman viikon piirityksen jälkeen. Nykyään linnan omistaa Lancasterin herttuakunta ja Norton Priory Museum Trust vastaa Halton Borough Councilin valtuuttamana johtamisesta. ==Lähteet== == Aiheesta muualla == Luokka:Cheshiren linnat Luokka:Grade I -luokan rakennukset Cheshiressa
Unity (Etelä-Sudan)

Unity () on Etelä-Sudanin osavaltio. Osavaltion pääkaupunki on Bentiu. Unityssä oli Sudanin vuoden 2008 kiistellyssä väestönlaskennassa 585 801 asukasta,5th Sudan Census 2008 UN Sudan IG ja sen pinta-ala on 35 956 neliökilometriä.Sudan World Gazatteer == Lähteet == * Unity State Government of South Sudan === Viitteet === Luokka:Etelä-Sudanin osavaltiot
Voltti (lehti)

Voltti oli vuosina 2008–2009 ilmestynyt suomalainen homoille, lesboille, biseksuaaleille ja transihmisille suunnattu aikakauslehti, jota julkaisi Akilles kustannus. Lehden päätoimittaja oli Sari Virtanen. Voltti sai vuonna 2009 Suomen Aikakauslehdentoimittajain Liiton Salli-journalistipalkinnon. == Lähteet == == Aiheesta muualla == * Esa Mäkinen: Suomen ainoa homolehti Voltti saattaa lopettaa syksyllä . Helsingin sanomat 26.6.2009. * Anu-Elina Lehti: ﻿Tilaajapula uhkaa Voltti-lehden tulevaisuutta. Vihreä lanka 28.8.2009. * Homojen ja lesbojen Voltti-lehti lopetettiin. Ylen uutiset 14.9.2009. Luokka:Ilmestymästä lakanneet suomalaiset aikakauslehdet Luokka:Suomalaiset kulttuurilehdet Luokka:Lakkautetut seksuaali- ja sukupuolivähemmistöjen lehdet
Lakes (Etelä-Sudan)

Lakes () on Etelä-Sudanin osavaltio, jonka pääkaupunki on Rumbek. Lakesissa oli Sudanin vuoden 2008 kiistellyn väestönlaskennan mukaan 695 730 asukasta.5th Sudan Census 2008 UN Sudan IG Osavaltion pinta-ala on 40 235 neliökilometriä.Sudan World Gazatteer == Lähteet == * Lakes State Government of South Sudan === Viitteet === Luokka:Etelä-Sudanin osavaltiot
Länsi-Ekvatoria

Länsi-Ekvatoria () on Etelä-Sudanin osavaltio. Osavaltion pääkaupunki on Yambio. Läntisessä Equatoriassa oli Sudanin vuoden 2008 kiistellyssä väestönlaskennassa 619 026 asukasta,5th Sudan Census 2008 UN Sudan IG ja sen pinta-ala on 79 319 neliökilometriä.Sudan World Gazatteer == Lähteet == * Western Equatoria State Government of South Sudan === Viitteet === Luokka:Etelä-Sudanin osavaltiot
Primus

Primus (lat. ”ensimmäinen”) voi viitata muun muassa seuraaviin: * Primus, yhdysvaltalainen rockyhtye * Primus, kaasuja, retkikeittimiä ja muita retkeilytarvikkeita valmistava yhtiö * Primus, Visma Enterprisen kehittämä kouluhallinto-ohjelma * Primus, Transformers-hahmo * Primus-nimisiä henkilöitä: ** Primus, Aleksandrian paavi ** Primus Leppänen (1872–1934), suomalainen muusikko ** K. E. Primus-Nyman (1887–1947), suomalainen toimittaja ** Linvoy Primus (s. 1973), englantilainen jalkapalloilija ==Katso myös== * primus inter pares